ประกาศกรมการจัดหางานประกาศกรมการจัดหางานเรื่อง การขอรับใบสำคัญคู่ค้า[๑] ตามที่กรมการจัดหางานได้กำหนดมาตรการลดค่าใช้จ่ายให้แก่คนหางานที่เดินทางไปทำงานในต่างประเทศโดยเฉพาะคนหางานที่เดินทางไปทำงานในไต้หวันโดยกำหนดให้ผู้รับอนุญาตจัดหางานเพื่อไปทำงานในต่างประเทศ ต้องมีใบสำคัญคู่ค้ากับผู้รับอนุญาตจัดหางานไต้หวันเพื่อเป็นหลักฐานประกอบการพิจารณาอนุญาตจัดส่งคนหางานไปทำงานที่ไต้หวัน นั้นเพื่อให้การขอรับใบสำคัญคู่ค้าเป็นไปด้วยความเหมาะสมอาศัยอำนาจตามความในมาตรา ๓๖ (๑) แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒)พ.ศ. ๒๕๓๗ อธิบดีกรมการจัดหางานจึงออกประกาศไว้ ดังต่อไปนี้ข้อ ๑ให้ยกเลิก(๑)ประกาศกรมการจัดหางาน เรื่อง การขอรับใบสำคัญคู่ค้า (ฉบับที่ ๕) ลงวันที่ ๒๖กุมภาพันธ์ ๒๕๔๒(๒)ประกาศกรมการจัดหางาน เรื่อง การขอรับใบสำคัญคู่ค้า (ฉบับที่ ๖) ลงวันที่ ๓๐เมษายน ๒๕๔๒(๓)ประกาศกรมการจัดหางาน เรื่อง การขอรับใบสำคัญคู่ค้า (ฉบับที่ ๗) ลงวันที่ ๑๖กันยายน ๒๕๔๒(๔)ประกาศกรมการจัดหางาน เรื่อง การขอรับใบสำคัญคู่ค้า (ฉบับที่ ๘) ลงวันที่ ๙สิงหาคม ๒๕๔๔(๕)ประกาศกรมการจัดหางาน เรื่อง ยกเลิกใบสำคัญคู่ค้า ลงวันที่ ๑ กันยายน ๒๕๔๑(๖)ประกาศกรมการจัดหางาน เรื่อง การยกเลิกใบสำคัญคู่ค้า ลงวันที่ ๒๖ กุมภาพันธ์ ๒๕๔๒ข้อ ๒บรรดาประกาศหรือข้อบังคับอื่นใดในส่วนที่กำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศฉบับนี้แทนข้อ ๓ผู้รับอนุญาตจัดหางานเพื่อไปทำงานในต่างประเทศที่ประสงค์จะขอรับใบสำคัญคู่ค้ากับผู้รับอนุญาตจัดหางานไต้หวันให้ยื่นคำขอพร้อมหลักฐานที่กำหนดไว้ตามแบบคำขอท้ายประกาศนี้ต่ออธิบดีกรมการจัดหางานข้อ ๔ผู้รับอนุญาตจัดหางานไต้หวันที่จะจดทะเบียนเป็นคู่ค้ากับผู้รับอนุญาตจัดหางานเพื่อไปทำงานในต่างประเทศจะต้องมีคุณสมบัติดังต่อไปนี้(๑)ให้ความร่วมมือในการดูแลแรงงานไทยให้ได้รับการปฏิบัติตามกฎหมายของไต้หวันและดำเนินการแก้ไขปัญหาของคนหางาน(๒)ไม่เป็นผู้มีหรือเคยมีความประพฤติเสื่อมเสียหรือบกพร่องในศีลธรรมอันดี(๓)มีการจัดการและบุคลากรในการปฏิบัติหน้าที่เพียงพอที่จะให้การคุ้มครองดูแลคนหางาน(๔)จดทะเบียนเป็นผู้รับอนุญาตที่สามารถเป็นคู่ค้ากับผู้รับอนุญาตจัดหางานเพื่อไปทำงานในต่างประเทศต่อกรมการจัดหางานข้อ ๕ให้ผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวันขึ้นบัญชีเป็นคู่ค้าในจำนวนที่เท่ากันทั้งสองฝ่ายและมีสัดส่วนฝ่ายละหนึ่งต่อสิบในกรณีที่ผู้รับอนุญาตจัดหางานเพื่อไปทำงานในต่างประเทศสามารถจัดหาตำแหน่งงานในต่างประเทศได้โดยตรงด้วยตัวเองไม่ให้นำข้อกำหนดเรื่องการขอรับใบสำคัญคู่ค้ามาใช้บังคับข้อ ๖เมื่ออธิบดีกรมการจัดหางานได้รับคำขอตามข้อ ๓ให้ตรวจสอบหลักฐานและคุณสมบัติของผู้รับอนุญาตจัดหางานไต้หวันตามที่กำหนดไว้ในข้อ๔และประกาศรายชื่อผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวันซึ่งมีสิทธิจะได้เป็นคู่ค้าต่อกันมีกำหนดระยะเวลา ๗ วัน นับแต่วันที่ประกาศ ณ กรมการจัดหางานเมื่อครบกำหนดระยะเวลาดังกล่าวแล้ว ในกรณีไม่มีผู้คัดค้านอธิบดีกรมการจัดหางานจะออกใบสำคัญคู่ค้าให้กับผู้ยื่นคำขอต่อไปผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวันอาจคัดค้านรายชื่อผู้มีสิทธิขึ้นบัญชีเป็นคู่ค้าโดยทำหนังสือพร้อมนำส่งหลักฐานต่ออธิบดีกรมการจัดหางานภายใน ๗ วันนับแต่วันประกาศรายชื่อผู้มีสิทธิขึ้นบัญชีเป็นคู่ค้ากรณีมีผู้คัดค้านภายในกำหนดเวลาตามวรรคสองอธิบดีกรมการจัดหางานจะมอบให้คณะทำงานพิจารณาหาข้อเท็จจริงและเสนอความเห็นต่ออธิบดีกรมการจัดหางานเพื่อพิจารณาประกาศรายชื่อผู้มีสิทธิขึ้นบัญชีเป็นคู่ค้าหรือยกเลิกคำขอรับใบสำคัญคู่ค้าต่อไปใบสำคัญคู่ค้าให้เป็นไปตามแบบท้ายประกาศนี้ข้อ ๗ผู้รับอนุญาตจัดหางานเพื่อไปทำงานในต่างประเทศ หรือผู้รับอนุญาตจัดหางานไต้หวันซึ่งประสงค์จะยกเลิกใบสำคัญคู่ค้าหรือเปลี่ยนแปลงแก้ไขรายการใดๆ ในใบสำคัญคู่ค้า เช่นชื่อผู้จัดการของผู้รับอนุญาตจัดหางานเพื่อไปทำงานในต่างประเทศหรือผู้รับอนุญาตจัดหางานไต้หวัน เป็นต้น ให้ทำเป็นหนังสือแสดงเหตุผลความจำเป็นพร้อมแนบเอกสารหลักฐานการเปลี่ยนแปลงแก้ไขดังกล่าวและนำส่งใบสำคัญคู่ค้าของผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวัน รวมจำนวน ๒ ฉบับ ต่ออธิบดีกรมการจัดหางานกรณีที่ไม่สามารถนำส่งใบสำคัญคู่ค้าของผู้รับอนุญาตจัดหางานเพื่อไปทำงานในต่างประเทศหรือผู้รับอนุญาตจัดหางานไต้หวันอันเนื่องมาจากเหตุสุดวิสัย ต้องแสดงเหตุผลความจำเป็นให้ปรากฏชัดทั้งนี้ให้เป็นดุลยพินิจของอธิบดีกรมการจัดหางานที่จะพิจารณาเป็นกรณีไปห้ามมิให้ผู้รับอนุญาตจัดหางานเพื่อไปทำงานในต่างประเทศหรือผู้รับอนุญาตจัดหางานไต้หวันยกเลิกใบสำคัญคู่ค้าภายในระยะเวลา ๖ เดือน นับแต่วันออกใบสำคัญคู่ค้าข้อ ๘กรมการจัดหางานจะแจ้งรายชื่อผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวัน ซึ่งขึ้นบัญชีเป็นคู่ค้าแล้วไปยังสำนักงานแรงงาน ณกรุงมะนิลา (ส่วนที่ ๒) หรือสำนักแรงงาน ณ กรุงมะนิลา (ส่วนที่ ๒) สาขาเมืองเกาสงเพื่อใช้ประกอบการพิจารณารับรองเอกสารที่เกี่ยวข้องกับการขออนุญาตจัดส่งคนหางานไปทำงานในไต้หวันต่อไปข้อ ๙ผู้รับอนุญาตจัดหางานเพื่อไปทำงานในต่างประเทศและผู้รับอนุญาตจัดหางานไต้หวัน ซึ่งได้รับใบสำคัญคู่ค้าไปแล้วก่อนประกาศฉบับนี้ใช้บังคับ ให้ใบสำคัญคู่ค้าใช้ได้ต่อไปข้อ ๑๐การปฏิบัติอื่นใดที่เกี่ยวข้องกับการออกใบสำคัญคู่ค้าซึ่งมิได้กำหนดไว้ในประกาศนี้ ให้อธิบดีกรมการจัดหางานเป็นผู้กำหนดข้อ ๑๑กรณีที่มีปัญหาเกี่ยวกับการปฏิบัติตามประกาศฉบับนี้ ให้อธิบดีกรมการจัดหางานเป็นผู้ชี้ขาดคำวินิจฉัยของอธิบดีกรมการจัดหางานให้เป็นที่สุดประกาศ ณ วันที่ ๒๘มิถุนายน พ.ศ. ๒๕๔๕วันชัย ผดุงศุภไลยอธิบดีกรมการจัดหางานวิภา/ผู้จัดทำ๙ มีนาคม ๒๕๕๕[๑] ราชกิจจานุเบกษาเล่ม ๑๑๙/ตอนพิเศษ ๖๑ ง/หน้า ๑/๕ กรกฎาคม ๒๕๔๕